Publication: Magyar Közlöny
Issue: MK-2000-20 (Year: 2000, Number: 20)
Era: 1990-2004
Section: 
Paragraph Index: 74

e), f), h), i) pontjaiban és a 2. bekezdésében vannak meghatározva. XV. Cikk A Tagállamok képviselőinek és személyzetüknek nyújtott kiváltságok és mentességek őket nem személyes előnyük érdekében illetik meg, hanem azért, hogy biztosítsák az Észak-atlanti Szerződéssel kapcsolatos feladataik független ellátását. Ebből következően egy Tagállamnak nemcsak joga van, hanem kötelezettsége is fennáll arra nézve, hogy lemondjon képviselőinek és a képviselet tagjainak mentességéről bármely olyan esetben, ahol véleménye szerint a mentesség késleltetné az igazságszolgáltatás folyamatát, és a felfüggesztés nem jár azon célok sérelmével, amelyek miatt a mentességet megadták. XVI. Cikk A XII—XIV. Cikkek rendelkezései nem kötelezik egyik Államot sem arra, hogy az ott hivatkozott mentességeket és kiváltságokat megadja olyan személynek, aki saját állampolgára, vagy olyan személynek, aki az adott Állam képviselőjeként vagy az ilyen képviselő személyzete tagjaként működik. 2000/20. szám IV. Rész Nemzetközi titkárság és a szervezet küldöttségeként eljáró szakértők XVII. Cikk A Szervezet tisztségviselői kategóriáinak meghatározása — amelyekre a XVIII—XX. Cikkek vonatkoznak — a Tanács tagjainak elnöke és minden egyes érintett Tagállam megállapodásának tárgya. A Tanács tagjainak elnöke közli az ezen kategóriákba tartozó tisztségviselők neveit a Tagállamokkal. XVIII. Cikk A Szervezet a XVII. Cikk szerinti megállapodás alá tartozó tisztségviselőinek:

Source: https://magyarkozlony.hu/hivatalos-lapok/f82d926c8408cc033ef77de180a51f6009295865/dokumentumok/6fd8cf5b9bec4cb3a59cd0f0b6fa5e45e2beb11c/letoltes